यहां पेश की गईं दो मुनाजात हर शिया के घर में आपने जरूर सुनी होगी। हर जुमेरात (गुरुवार) की शाम को इस पढ़ने से घर में बरकत होती है और मौला आपकी हर मुराद पूरी करते हैं। जोगीपुरा दरगाह में तो हर जुमेरात की शाम को इसका खास आय़ोजन होता है और जो भी जायरीन वहां होते हैं, वे इसमें शिरकत करते हैं। जोगीपुरा के बियाबान में रात के सन्नाटे में जब जोरदार आवाज में मुनाजात की आवाज गूंजती है तो उसके असर से मुत्तासिर हुए बिना कोई शिया रह नहीं पाता है। इन दोनों मुनाजात को यहां पेश करते हुए हमें दिल से खुशी महसूस हो रही है। अगर कोई शिया इसका महत्व नहीं जानता है, तो उसे भी इसे सुनाकर इसके बारे में बताएं। मौला जरूर उसकी हर मुराद पूरी करेंगे।